Zástupcovia Oblastnej organizácie cestovného ruchu Rezort Piešťany reprezentovali Trnavský kraj a naše mesto na DANUBE UP na tému "voda", ktoré sa konalo minulý piatok a sobotu v bratislavskej Eurovei ako sprievodná akcia 7. Európskeho samitu regiónov a miesta. Podľa riaditeľa Rezortu Štefana Šišku zahraniční návštevníci sa informovali na možnosti kúpeľnej liečby a domáci zasa skôr o spoznávanie okolia. Zástupcov Piešťan prekvapil enormný záujem o historické pamiatky – hrady a zámky v okolí.
Ako vysvetlil Š. Šiška, súčasťou DANUBE UP bola i samotná prezentácia regiónov a miest so zameraním na tému – Voda a kúpele. "V priestoroch na námesti M. R. Štefánika propagoval Rezort Piešťany možnosti cestovného ruchu v našom regióne. Dominovala ponuka kúpeľníctva, ale nezostala i ponuka bohatých kultúrnych, spoločenských a športových podujatí. Záujem o danú ponuku bol veľký, či už z radov účastníkov samitu, alebo domácich návštevníkov," uviedol.
Zahraniční návštevníci sa podľa neho zaujímali predovšetkým o možnosti kúpeľnej liečby. "Domáci, keďže poznali naše možnosti, sa zaujímali o spoznávanie blízkeho okolia. S prekvapením sme zistili enormný záujem o hrady a zámky v našom okolí," spomenul.
Počas podujatia zástupcovia Rezortu absolvovali i rozhovory s propagátormi ďalších regiónov a o možnostiach trávenia voľného času hovorili aj v slovenskom rozhlase. "V sobotu bola súčasťou programu prezentácia slovenských regiónov na veľkoplošnej obrazovke. Tu sme prezentovali Piešťany ako cieľové miesto cestovného ruchu zamerané na kúpeľníctvo, relax, a šport. Vzhľadom na veľké množstvo rozdaného propagačného materiálu môžeme zhodnotiť účasť na samite ako veľmi úspešnú," dokončil riaditeľ OOCR.
-red-, foto: FB Rezort Piešťany
Tragické ráno nad Vrbovým. Nehodu neprežil starší muž
Piešťanská učiteľka nafúkala dve promile. Previezli ju na policajné oddelenie
Plánovanému akvaparku pri poliklinike Mesto Piešťany zamietlo návrh na územné rozhodnutie o umiestnení stavby
Populárne články
-
Aktuality4 týždne ago
Zasnežovanie už vyšlo takmer celé navnivoč, zostali len "fľaky" snehu
-
Aktuality3 týždne ago
V Piešťanoch sa bude dať predsa túto zimu korčuľovať. Havrani zabezpečili vlastnú ľadovú plochu
-
Aktuality3 týždne ago
V Podolí neznámy páchateľ ukradol meď z elektrického transformátora mobilného operátora. Odviezol si ju zrejme na káričke
-
Aktuality4 dni ago
Prvé lyžiarske stredisko v blízkosti Piešťan otvára sezónu